rlitschk/wikidir huggingface dataset:
Daniel Little McFadden (* 29. Juli 1937 in Raleigh, North Carolina) is en US-amerikaansch Ökonometriker. McFadden kreeg 2000 tosommen mit James Joseph Heckman den Pries för Wertschaftswetenschapen van de sweedsch Rieksbank in‘ Gedenken an Alfred Nobel för de Entwicklung van Theorien un Methoden to de Analyse van diskret Entscheedungen tospraaken. McFadden kreeg en B.S. in Physik un 1962 en Dokter in Verhollenswetenschapen van de University of Minnesota, wo Leonid Hurwicz en van sien Lehrer weer. Af 1964 hett McFadden an de University of California, Berkeley arbeit, an de he van 1969 bit 1979 en Professur för Wertschapswetenschapen inneharr. Van 1977 bit 1991 weer he Perfesser an dat Massachusetts Institute of Technology in Cambridge (Massachusetts). Siet 1991 is he weer Perfesser in Berkeley mit Swoorpunkt up computational statistics un Direkter van dat Econometrics Laboratory, siet 2011 todem Perfesser an de University of Southern California 2005 weer McFadden wählt Präsident van de American Economic Association. McFadden hett to ökonometrisch Methoden för diskrete Entscheedungen forscht. En Bispeel is dat Logit-Regressionsmodell. Diskrete Entscheedungen teeken sück dör en inschränkt Antall van Mögelkeiten ut, de sück binär modelleeren laaten. En 1 stunn etwa för „Ereignis is intreeden“ un en 0 för „Ereignis is nich intreeden“. Bispeelswies
Heber betekent Heber, Bargen in Neddersassen, Heber, Oort in’n Imperial County, Kalifornien, USA, Heber City, Oort in Utah, USA, Heber Springs, Oort in’n Cleburne County, Arkansas, USA, Heber-Overgaard, Oort in Arizona, USA, Heber, veer Personen in de Bibel. Dat is ok de hoochdüütsche Naam von Häbe, Oort in de Gemeen Snevern in’n Landkreis Heidkreis, Neddersassen. Heber oder Héber is de Familiennaam von Alberto Héber Usher (1918–1981), uruguayschen Politiker, Belinda Heber (* 1991), öösterrieksche Badmintonspelerin, Curt Heber (1897–1953), düütschen Utfinner un Ünnernehmer, Franz Alexander Heber (1815–1849), böhmschen Borgenforscher, Georg Michael Heber (1652–1702), düütschen Rechtswetenschopper, Gerhard Heber (1927–2010), düütschen Physiker, Henriette Heber (1795–1869), Grünnerin von de eerste Arbeidsvermiddlung in Dresden, Jan Heber (* 1998), düütschen Basketballspeler, Johann Jacob Heber (1666–1724), düütschen Geodäät un Kartograaf, Reginald Heber (1783–1826), brietschen anglikaanschen Bischop, Ricardo Héber (1927–2002), argentienschen Speersmieter, Richard Heber (1773–1833), brietschen Bibliophilen, Ulrich Heber (1930–2016), düütschen Botaniker. Kiek ok bi: Häber. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
James Joseph Heckman (* 19. April 1944 in Chicago, Illinois) is en US-amerikaansch Ökonom. He is in en Vöroort van Denver upwussen, wo he ok de School besöcht hett. Hüm wurr 2000 gemeensam mit Daniel Little McFadden de Pries för Wertschaftswetenschapen vun de sweedsch Rieksbank in‘ Gedenken an Alfred Nobel för de Entwicklung van Theorien un Methoden to de Analysen van selektiv Steekprooven tospraaken. Heckman hett Mathematik an dat Colorado College studeert un dat Studium 1965 mit en B.A. afslooten. 1971 kreeg he an de Princeton University sien Ph.D. in Volkswertschapslehre. Tonächst weer Heckman Dozent an de Columbia University; siet 1973 lehrt he an de University of Chicago. Neben sien Lehrstohl leit Heckman ok dat Economics Research Center as ok dat Center for Social Program Evaluation an de Irving B. Harris School of Public Policy. 2004 kreeg he en Roop up en Lehrstohl för Mikroökonometrie an dat University College London. 2006 hett hüm dat University College Dublin to’n Perfesser nömmt. Heckman hett in de Mikroökonomie dat Entscheedungsverhollen van Personen, Huushollen un Ünnernehmen ünnersöcht. He hett en eenfack Verfohren to dat Erkennen un Beheeven van Fehlern un Fehlinterpretatschonen van Selektschonsperzessen entwickelt. He schreev eenig Arbeiten över de Wirkung van Sozialprogrammen up
Heckman is de Familiennaam von Don Heckman (* 1932), US-amerikaanschen Saxofonspeler, Klarinettspeler un Musikkritiker, Gert Heckman (* 1953), nedderlandschen Mathematiker, James Heckman (* 1944), US-amerikaanschen Ökonoom, Ryan Heckman (* 1974), US-amerikaanschen Nordischen Kombinerer. Kiek ok bi: Hagman, Hegmann, Heckmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ehrhoorn is en Oort in de Gemeen Snevern in’n Landkreis Heidkreis, Neddersassen. Binnen de Gemeen billt Ehrhoorn en egen polietsche Oortschop. To de Oortschop höört ok de Öörd Wintemaur an de Chaussee un Einem mit bi. De Oort liggt in’t Holt von de Lümbörger Heid un in dat Naturschuulrebeed Lümbörger Heid. Dat Water ut dat Rebeed flütt över de Eest af. De Naveröörd sünd Wehlen in’n Noorden, Wesel, Tunnhoff, Meenern un Unnel in’n Noordoosten, Wils, Einem un Habenbeck-Nerndörp in’n Süüdoosten, Wulfsbarg in’n Süden, Baal in’n Süüdwesten un Wintemaur an de Chaussee in’n Noordwesten. Ehrhoorn kummt 1050 toeerst in de Oorkunnen vör. 1942/1943 is twüschen Wintemaur un Ehrhoorn dat Krankenhuus Wintemaur anleggt worrn, dat later de Stadt Hamborg övernahmen hett. Düt Krankenhuus hett 1997 dichtmaakt. Von 1999 bet 2005 sünd de Anlagen denn noch as Pleegzentrum bruukt worrn. Siet 2005 verfallt de Anlagen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wils in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort weer fröher opdeelt. Een enkelten Hoff hett to dat Amt Garz tohöört un
Wintemaur betekent Wintemaur-Gäbesdörp, Oort in de Oortschop Wintemaur von de Gemeen Snevern in’n Landkreis Heidkreis, Neddersassen, Wintemaur an de Chaussee, Oort in de Oortschop Ehrhoorn von de Gemeen Snevern in’n Landkreis Heidkreis, Neddersassen, Wintemaur, Staatsforst in de Gemeen Snevern in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Lünzmöhl (hoochdüütsch Lünzmühlen) is en Watermöhl an de Veers in dat Dörp Lünzen (Gemeen Snevern in’n Landkreis Heidkreis, Neddersassen). De Möhl kummt 1587 in dat Rodenbörger Geldregister toeerst in de Oorkunnen vör. Von 1747 bet in dat Johr 2000 weer de Möhl in Besitt von de Familie Heino. 1785 is en neet Möhlengebüüd boot worrn, dat aver al 1803 wedder afbrennt is. De Familie Heino hett de Möhl denn wedder nee opboot. 1897 is en Saagwark an de ünnerslächtige Watermöhl anboot worrn un 1905 hett de Möhl anfungen elektrischen Stroom to produzeren. 1909 is tosätzlich en Dampmaschien inboot worrn. De Möhl is in dat Johr 1913 mit en tosätzliche Etaasch utboot worrn. 1927 is för de Dampmaschien en Dieselmotoor kamen. De Möhl hett noch bet 1972 Mehl för de Broodfabrik Rugenbarger Möhl in Snevern herstellt. Na 1972 is de Möhl blots noch denn un wenn lopen un is 1978 ganz stillleggt worrn. De Watermöhl harr fröher twee Möhlenrääd. Dat twete Rad is aver 2003 utboot worrn. Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 154 Lünzmöhl. Mehr Biller, Videos oder Audiodateien to’t Thema gifft
Thonhof betekent Thonhof, Oort in de Stadt Windsbach in’n Landkreis Ansbach, Bayern, Thonhof, Oort in de Gemeen Hilgertshausen-Tandern in’n Landkreis Dachau, Bayern. Dat is ok de hoochdüütsche Naam von Tunnhoff, Oort in de Gemeen Unnel in’n Landkreis Horborg, Neddersassen. Kiek ok bi: Tonhof. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Tunnhoff (hoochdüütsch Thonhof) is en lütten Oort in de Gemeen Unnel (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Wehlen mit bi. De Oort liggt in de Lümbörger Heid un in dat Naturschuulrebeed Lümbörger Heid. Dat Water ut dat Rebeed flütt över’n Weseler Moorbeek na de Seev hen af. De Naveröörd sünd Wesel in’n Noordoosten, Meenern, Unnel un Wils in’n Süüdoosten, Heimbeuk in’n Süden, Ehrhoorn un Wintemaur an de Chaussee in’n Süüdwesten, Wehlen in’n Westen un Inzmöhlen in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Unnel in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort hett vör 1885 to de Amtsvaagdie Garlstörp von dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn. De Oort hett fröher to de Buurschop un later de Gemeen Wehlen mit bihöört. Düsse Gemeen is an’n 1. Juli 1972 mit de Gemeenreform
Gustav II. Adolf (* 19. Dezember 1594 in Stockholm; † 16. November 1632 bi Lützen), ut de sweedsche Königsfamilie vun de Wasa is König vun Sweden ween in de Johren vun 1611 bit 1632. He weer een vun de afsunnerlichsten Mannslüde in de Geschicht vun Sweden un besunners vun den Dörtigjohrigen Krieg. He hett dat henkregen, datt Sweden to sien Tied in den Noorden vun Europa dat Seggen harrt hett. So bleev dat ok bit to’n Anfang vun dat 18. Johrhunnert. Jörg-Peter Findeisen: Gustav II. Adolf von Schweden: der Eroberer aus dem Norden. Graz 1996. ISBN 3-222-12425-6. 2. Upl. Casimir Katz Verlag 2005. ISBN 3-938047-08-9 Marcus Junkelmann: Gustav Adolf (1594-1632): Schwedens Aufstieg zur Grossmacht. Regensborg: Friedrich Pustet, 1993. ISBN 3-7917-1397-3 Michael Roberts, The Military Revolution 1560 - 1660, 1956 E.M. Earle (Herausg.) Makers of Modern Strategy: Military Thought from Machiavelli to Hitler, 1948 na’n juliaanschen Klenner, de to de Tiet noch gellen dee; na’n gregoriaanschen Klenner weren dat de * 9. Dezember 1594 un de † 6. November 1632 Gustav II. Adolf vun Sweden. Mehr Biller, Videos oder Audiodateien to’t Thema gifft dat bi Wikimedia Commons.
Wesel (hoochdüütsch Wesel) is en Dörp in de Gemeen Unnel (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Wehlen mit bi, ok wenn Wesel vondaag de gröttere Oort is as Wehlen. De Oort liggt in de Lümbörger Heid un is kumplett ümgeven von dat Naturschuulrebeed Lümbörger Heid. Dat Water ut dat Rebeed flütt över Weseler Beek un Weseler Moorbeek na de Seev hen af. De Naveröörd sünd Schierhoorn un Höpen in’n Noorden, Drumbargen, Diekshuus un Hanstää in’n Noordoosten, Niendörp un Ollsen in’n Oosten, Unnel in’n Süüdoosten, Meenern un Tunnhoff in’n Süden, Wehlen in’n Süüdwesten un Inzmöhlen un Holm in’n Noordwesten. In’n Eersten Weltkrieg sünd acht Soldaten ut Wesel fullen oder vermisst un in’n Tweten Weltkrieg 44. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Unnel in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort hett vör 1885 to de Amtsvaagdie Garlstörp von dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer
Wehlen (hoochdüütsch Wehlen) is en Dörp in de Gemeen Unnel (Samtgemeen Hanstää) in’n Landkreis Horborg, Neddersassen. Bi Wehlen höört ok de Öörd Meenern, Tunnhoff un Wesel mit bi. De Oort liggt in de Lümbörger Heid in dat Naturschuulrebeed Lümbörger Heid. Wehlen liggt an dat Över von de Seev. De Naveröörd sünd Holm in’n Noorden, Wesel in’n Noordoosten, Tunnhoff un Meenern in’n Oosten, Unnel un Heimbeuk in’n Süüdoosten, Einem un Ehrhoorn in’n Süden, Wintemaur an de Chaussee in’n Süüdwesten, Ottermoor un Groot Todtshoorn in’n Westen un Cordshagen, Will, Handörp un Inzmöhlen in’n Noordwesten. In’n Eersten Weltkrieg sünd söss Soldaten ut Wehlen fullen oder vermisst un in’n Tweten Weltkrieg dree. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Unnel in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort weer fröher opdeelt twüschen dat Amt Horborg un de Amtsvaagdie Garlstörp von dat Amt Winsen. To dat Amt Horborg hett blots en enkelten Hoff höört, de Rest to dat Amt Winsen. Dat is so bleven bet to’n 1. Juli 1842, as dat Amt Horborg sien Deel an
Stephen Roche (* 28. November 1959 in Dublin) is en ehmalger irischer Radrennfohrer. He hett 1987 as tweet Fohrer överhoopt (neben Eddy Merckx, 1974) in een Johr de Tour de France, den Giro d’Italia un de Straaten-Weltmeisterschap wunnen un weer de eerste un bit jetzt de eenzige Radfohrer ut Irland, de de Tour de France wunnen hett. Bi de Olympisch Sömmerspelen 1980 bleev he ahn Medaille. Roche sien Profikarriere fung 1980 an un in dat Folgejohr wunn he all dat Deelstreckenrennen Paris–Nizza. 1985 reck he sien eersten Deelstreckensieg bi de Tour de France un keem in de Gesamtwertung up den veerten Platz. 1987 kunn Roche – nahdem Bernard Hinault torüchtreeden weer un Greg LeMond en Jagdunfall harr – sien Mögelkeiten umsetten. Bi den Giro d’Italia 1987 is dat Team Carrera mit en Düppelspitze antreeden. De Winner van dat Johr 1986, Roberto Visentini wull sien Triumph wedderhaalen un harr to sien Ünnerstütten söben Italiener mit in dat Team. De tweete Topfohrer, Stephen Roche, weer somit meest up sück alleen stellt, blots de Belgier Eddy Schepers hull to hüm. Den beteren Start harr aber Visentini un wunn den 4 Kilometer langen Prolog in San Remo, Roche weer fiev Sekunn torüch. Visentini droog
Niendörp (achtern Wohl) is en Dörp in de Gemeen Hanstää (Samtgemeen Hanstää) in’n Landkreis Horborg, Neddersassen. De Oort liggt in de Lümbörger Heid. Dat Naturschuulrebeed Lümbörger Heid liggt in’n Westen. Niendörp is an dat Över von de Smale Au. De Naveröörd sünd Hanstää in’n Noorden, Toppenstää in’n Noordoosten, Garlstörp in’n Oosten, Lübberstää un Äästörp in’n Süüdoosten, Giesenbarg un Schätzendörp in’n Süden, Ollsen un Unnel in’n Süüdwesten, Wesel in’n Westen un Schierhoorn, Drumbargen un Diekshuus in’n Noordwesten. Niendörp kummt 1162 toeerst in de Oorkunnen vör. In’n Eersten Weltkrieg sünd twölv Soldaten ut Niendörp fullen oder vermisst un in’n Tweten Weltkrieg 20. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Diekshuus in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Garlstörp in’n Kanton Garlstörp. De Oort hett vör 1885 to de Amtsvaagdie Garlstörp von dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn. De Oort hett fröher en egenstännige Gemeen billt. De
Rulfsen (hoochdüütsch Rolfsen) is en Dörp in de Gemeen Soosdörp (Samtgemeen Amelkusen) in’n Landkreis Lümborg, Neddersassen. De Oort liggt in de Lümbörger Heid. Dat Water ut dat Rebeed flütt över Hambeek un Swinnbeek na de Luh hen af. De Naveröörd sünd Eyndörp un Raben in’n Noorden, Puunsen un Wetzen in’n Noordoosten, Olndörp, Wohlenbüttel, Amelkusen un Etzen in’n Süüdoosten, Dernsen un Soosdörp in’n Süden, Ebendörp in’n Westen un Äästörp un Lübberstää in’n Noordwesten. To de öllsten Funnen op dat Rebeed von dat Dörp höört de Steenkist von Rulfsen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rulfsen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort weer fröher opdeelt. Een enkelten Hoff hett to dat Amt Garz tohöört un de Rest to de Amtsvaagdie Amelkusen in dat Amt Winsen. 1795 hett dat Amt Garz sien Hoff an dat Amt Winsen afgeven. Von 1852 bet 1859 hett de Oort to dat Amt Solzhusen höört un von 1859 bet 1885 wedder to dat Amt Winsen. Na 1885 weer dat in’n Kreis Winsen. 1932 is dat Deel
Raben (hoochdüütsch Raven) is en Dörp in de Gemeen Soosdörp (Samtgemeen Amelkusen) in’n Landkreis Lümborg, Neddersassen. De Oort liggt in de Lümbörger Heid. Dat Water ut dat Rebeed flütt över Hambeek un Swinnbeek na de Luh hen af. De Naveröörd sünd Eyndörp un Solzhusen in’n Noorden, Puunsen in’n Noordoosten, Wetzen in’n Oosten, Olndörp un Wohlenbüttel in’n Süüdoosten, Rulfsen un Soosdörp in’n Süden, Ebendörp in’n Süüdwesten un Äästörp un Lübberstää in’n Noordwesten. To de öllsten Funnen op dat Rebeed von dat Dörp höört dat Hünenbedd von Raben un de Grootsteengräver op’n Strietbarg. In’n Eersten Weltkrieg sünd ölven Soldaten ut Raben fullen oder vermisst un in’n Tweten Weltkrieg 23. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Luhmöhlen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karkgellsen in’n Kanton Garlstörp. De Oort hett vör 1852 to de Amtsvaagdie Garlstörp in dat Amt Winsen höört. Von 1852 bet 1859 hett de Oort to dat Amt Solzhusen höört un von 1859 bet 1885 wedder to dat Amt Winsen. Na 1885 weer dat in’n Kreis Winsen. 1932 is dat Deel von’n Kreis Horborg
Sottörp betekent Sottörp, Oort in de Gemeen Rosengoorn in’n Landkreis Horborg, Neddersassen, Sottörp, Oort in de Gemeen Amelkusen in’n Landkreis Lümborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sottorf is de Familiennaam von Hans Sottorf (1888–1941), düütschen Offzeer. Sottorf is de hoochdüütsche Naam von Sottörp, Oort in de Gemeen Rosengoorn in’n Landkreis Horborg, Neddersassen, Sottörp, Oort in de Gemeen Amelkusen in’n Landkreis Lümborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sottörp (hoochdüütsch Sottorf) is en Dörp in de Gemeen Amelkusen (Samtgemeen Amelkusen) in’n Landkreis Lümborg, Neddersassen. De Oort is vondaag mit Amelkusen to een Oort tohoopwussen. De Oort liggt in de Lümbörger Heid en Stück in’n Süden von de Steed, an de de Lopau in de Luh münnt. De Naveröörd sünd Olndörp in’n Noorden, Marßen un Drögennindörp in’n Noordoosten, Bätzendörp in’n Oosten, Tällme un Diersbüttel in’n Süüdoosten, Rehlen in’n Süden, Amelkusen un Etzen in’n Süüdwesten, Dernsen in’n Westen un Soosdörp, Rulfsen un Wohlenbüttel in’n Noordwesten. In’n Eersten Weltkrieg sünd 14 Soldaten ut Sottörp fullen oder vermisst un in’n Tweten Weltkrieg 44. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rulfsen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp. De Oort hett vör 1852 to de Amtsvaagdie Amelkusen in dat Amt Winsen tohöört, von 1852 bet 1859 to dat Amt Solzhusen un denn von 1859 bet 1885 to dat Amt Lüün. Na 1885 weer dat in’n Kreis Lümborg, de 1932 mit’n Kreis Bleikd to’n ne’en un grötteren Kreis Lümborg tohoopgahn is. De Oort weer fröher
Putensen is de hoochdüütsche Naam von Puunsen, Oort in de Gemeen Solzhusen in’n Landkreis Horborg, Neddersassen. Putensen is de Familiennaam von Gregor Putensen (* 1935), düütschen Politiker, Thomas Putensen (* 1959), düütschen Künstler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Steffen Wesemann (* 11. März 1971 in Wolmirstedt) is en ehmalger Radrennfohrer. Wesemann fung sien Profi-Loopbahn 1993 bi dat düütsch Radsportteam Telekom an, bi dat he bit 2006 fohren is. As Amateur harr he dor all de Neddersassen-Rundfohrt un de Freedensfohrt wunnen. Wesemann gull as Klassikerspezialist, wiel he bi de Fröhjohrsrennen in Belgien un Frankriek besünners spoodriek weer. Aber ok in körtere Deelstreckenrennen weer he bannig goot, so hett he de Freedensfohrt as eenzig Fohrer insgesamt fiev Mal wunnen. Sien gröttste Eenzelerfolg weer aber de Sieg 2004 bi de Flannern-Rundfohrt (vör de beid Belgier Leif Hoste un Dave Bruylandts). Siet den 19. September 2005 is Wesemann Swiezer Staatsbörger un geev sien düütsch Staatsbörgerschap af un is 2005 ok för de Swiezer Natschonalmannschap an de Rad-Weltmeesterschap antreeden. 2007 reck he bi dat Rennen Paris–Roubaix nochmals Platz 3 achter Stuart O'Grady un Juan Antonio Flecha aber vör Bjorn Leukemans, Roberto Petito, Tom Boonen usw. In de Saison 2008 is Wesemann för Cycle Collstrop, het aber nah de Saison sien aktiv Loopbahn afslooten. Steffen Wesemann ist de de Söhn van den ehmalgen Radrennfohrer un DDR-Meester in’t Straatenrennen Wolfgang Wesemann. He is verheiraadt un leevt mit Fru un een Kind to Tiet in Küttigen
Jacobs is de Familiennaam von Artur Jacobs (1880–1968), düütschen Mathematiker, Pädagoog un Philosoof, E. P. Jacobs (1904–1987), belgischen Comicteekner, Friedrich Jacobs düütschen Spraakforscher, Gymnasialprofessor un Bibliothekar, Friedrich Jacobs († 2004), düütschen Politiker, Glen Jacobs (* 1967), US-amerikaanschen Wrestler, Helene Jacobs (1906–1993), Wedderständlerin, Jakob Albert Michael Jacobs (1812–1879), belgischen Maler, Jane Jacobs (1916–2006), US-amerikaansche Schrieversche, Johann Jacobs (1869–1958), düütschen Ünnernehmer ut Bremen (Jacobs Kaffee), Klaus Johann Jacobs (* 1936), Brodersöhn vun Johann Jacobs, Ünnernehmer in Zürich, Monty Jacobs (Montague Jacobs; 1875–1945), düütschen Schriever un Journalist mit engelsche Afkumst, Otto H. Jacobs (* 1939), düütschen Professor för Stüüerlehr, Paul Emil Jacobs (1803–1866), düütschen Maler, René Jacobs (* 1946), belgischen Dirigent, Steffen Jacobs (* 1968), düütschen Schriever, Kritiker un Översetter. Kiek ok bi: Jakobs, Jacobsen, Jacobi, Jacoby, Jacobs River. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Puunsen (hoochdüütsch Putensen) is en Dörp in de Gemeen Solzhusen (Samtgemeen Solzhusen) in’n Landkreis Horborg, Neddersassen. Bi Puunsen höört von öllers ok de lüttje Oort Röndahl mit bi. De Oort liggt in de Lümbörger Heid an dat linke Över von de Luh. In’n Noorden von Puunsen münnt de Noordbeek in de Luh. De Naveröörd sünd Luhmöhlen in’n Noorden, Westergellsen, Karkgellsen un Röndahl in’n Noordoosten, Sugellsen in’n Oosten, Wetzen un Marßen in’n Süüdoosten, Olndörp mit Nee-Olndörp in’n Süden, Rulfsen un Raben in’n Süüdwesten un Eyndörp un Solzhusen in’n Noordwesten. To de öllsten Funnen op dat Rebeed von dat Dörp höört de Gräverfeller von Puunsen. In’n Eersten Weltkrieg sünd 15 Soldaten ut Puunsen fullen oder vermisst un in’n Tweten Weltkrieg 27. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Luhmöhlen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karkgellsen in’n Kanton Garlstörp. De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis